หงส์-ไก่ หูผึ่ง คิวพีอาร์ อาจรั้ง ออสติน ไม่อยู่
เลส เฟอร์ดินานด์ ผู้อำนวยการกีฬาของทีมควีนส์ปาร์ค เรนเจอร์ส  ยอมรับ อาจรั้ง ชาร์ลี ออสติน กองหน้าคนสำคัญไว้ไม่อยู่ เนื่องจากนักเตะมีความทะเยอทะยานในอาชีพ ,สำนักข่าวต่างประเทศรายงานวันที่ 11 มี.ค.ว่า เลส เฟอร์ดินานด์ ผู้อำนวยการกีฬาของ ทหารเสือราชินี ควีนส์ปาร์ค เรนเจอร์ส สโมสรในศึกพรีเมียร์ลีก อังกฤษ  ยอมรับ สโมสรอาจจะรั้ง ชาร์ลี ออสติน กองหน้าชาวอังกฤษไว้กับทีมไม่อยู่ แม้จะอยากเก็บนักเตะไว้กับทีมมากแค่ไหนก็ตาม ,สำหรับ ออสติน วัย 25 ปี ทำผลงานได้อย่างยอดเยี่ยมในฤดูกาลนี้ ซัดไป 15 ประตู จาก 25 นัดในลีก  จนทำให้ตกเป็นเป้าหมายในเสริมทัพของ ลิเวอร์พูล และ ทอตแนม ฮ็อทสเปอร์ อีกด้วย และ แม้ว่าทางคิวพีอาร์จะเตรียมมอบสัญญาใหม่ระยะยาวให้ดาวยิงชาวอังกฤษ  ซึ่งจะทำให้เขาได้รับค่าเหนื่อย 50,000 ปอนด์ต่อสัปดาห์ แต่ เลส เฟอร์ดินานด์ มองว่าคงเป็นเรื่องยากไม่น้อยในการรั้งนักเตะไว้กับทีม,เราจะพยายามอย่างดีที่สุดในช่วจบฤดูกาลนี้ เพื่อให้แน่ใจว่า ออสติน จะต่อสัญญาและอยู่กับเราต่อไป แต่คุณก็คงรู้และเข้าใจเหมือนกับเราว่านักเตะมีความทะเยอทะยาน และบางครั้งพวกเขาก็อาจพิจารณาย้ายไปทีมอื่นๆ ตอนนี้สโมสรต้องทำทุกอย่างให้ดีที่สุดเพื่อให้แน่ใจว่า ออสติน จะอยู่และค้าแข้งในพรีเมียร์ลีกต่อไป จุดมุ่งหมายของเราคือการเติมเต็มทีมและเราไม่ต้องการที่จะเสียนักเตะที่ดีที่สุดของเราเช่น ออสติน ออกจากทีมไป เลส เฟอร์ดินานด์ กล่าว,ทั้งนี้ ปัจจุบัน ควีนส์ปาร์ค เรนเจอร์ส มี 22 คะแนน จาก 28 นัด  อยู่อันดับ 18 ของตาราง ต้องลุ้นหนีตกชั้นต่อไป
เลส เฟอร์ดินานด์ ผู้อำนวยการกีฬาของทีมควีนส์ปาร์ค เรนเจอร์ส  ยอมรับ อาจรั้ง ชาร์ลี ออสติน กองหน้าคนสำคัญไว้ไม่อยู่ เนื่องจากนักเตะมีความทะเยอทะยานในอาชีพ 
พรีเมียร์ลีก,ควีนส์ปาร์ค เรนเจอร์ส,เลส เฟอร์ดินานด์,ชาร์ลี ออสติน,ข่าวกีฬา,ข่าว,ไทยรัฐออนไลน์